cyanic-selkie/wikianc huggingface dataset:
குடுபள்ளி
ஆட்சி
இந்த மண்டலத்தின் எண் 65. இது ஆந்திர சட்டமன்றத்திற்கு குப்பம் சட்டமன்றத் தொகுதியிலும், இந்திய பாராளுமன்றத்திற்கு சித்தூர் மக்களவைத் தொகுதியிலும் உட்படுத்தப்பட்டுள்ளது.
சான்றுகள்
பகுப்பு:சித்தூர் மாவட்டம்
அமெரிகோ வெஸ்புச்சி
அமெரிகோ வெஸ்புச்சி (Amerigo Vespucci) ஒரு இத்தாலியக் கடலோடி ஆவார். இவரே கொலம்பசுக்குப் பின்னர் அமெரிக்கக் கண்டத்துக்குச் சென்றவர். இவரது பெயரில் இருந்தே "அமெரிக்கா" என்ற பதம் உருவானது. இவர் 1454 ஆம் ஆண்டு இத்தாலியின் புளோரன்சில் பிறந்தார்.
பகுப்பு:நாடுகாண் பயணிகள் பகுப்பு:இத்தாலியர் பகுப்பு:1454 பிறப்புகள் பகுப்பு:1512 இறப்புகள் பகுப்பு:மலேரியாவால் இறந்தவர்கள்
களர் சம்பா (நெல்)
களர் சம்பா (Kalar Samba) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். களர் நிலங்களில் (காரத்தன்மை வாய்ந்த நிலங்கள்) அதன் அமிலத்தன்மையை ஏற்று வளரக்கூடிய இந்நெல் வகை, எஸ் ஆர் 26பி (SR 26B) என்ற திரிபு பெயரைக்கொண்ட களர் சம்பா, 180 நாட்களில் அறுவடைக்கு வரக்கூடிய நீண்டகால நெல் வகையாகும்.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
எக்ஸ் மச்சினா
எக்ஸ் மச்சினா (Ex Machina) இது 2015ஆம் ஆண்டு வெளியான ஆங்கில மொழி அறிபுனை திரில்லர் திரைப்படம் ஆகும். இந்த திரைப்படத்தை அலெக்ஸ் கார்லேண்ட் என்பவர் இயக்கியுள்ளார். இந்த திரைப்படத்தில் ஆஸ்கர் ஐசக், அலிசியா விகண்டேர் உள்ளிட்ட பலர் நடித்துள்ளார்கள்.
வெளி இணைப்புகள்
பகுப்பு:2015 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள் பகுப்பு:ஆங்கிலத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:பிரித்தானிய திரைப்படங்கள்
இசுக்காண்டியம் புரோமைடு
தயாரிப்பு
இசுக்காண்டியம், புரோமின் வாயுவில் எரியும் போது இசுக்காண்டியம் புரோமைடு உருவாகிறது.
பயன்கள்
வழக்கத்திற்கு மாறான Sc19Br28Z4 போன்ற (இங்கு Z=Mn, Fe, Os அல்லது Ru) சேர்மங்களைத் திண்மநிலை தொகுப்பு முறையில் தயாரிக்க இசுக்காண்டியம் புரோமைடு பயன்படுகிறது. இவ்வகை சேர்மங்கள் அவற்றின் அமைப்பு மற்றும் காந்தப் பண்புகளுக்காக முக்கியத்துவம் பெறுகின்றன.
மேற்கோள்கள்
பகுப்பு:புரோமைடுகள் பகுப்பு:இசுக்காண்டியம் சேர்மங்கள் பகுப்பு:புரோமின் சேர்மங்கள் பகுப்பு:உலோக ஆலைடுகள்
குமரி பெண்ணின் உள்ளத்திலே
மேற்கோள்கள்
பகுப்பு:1980 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள் பகுப்பு:கே. பாக்யராஜ் நடித்த திரைப்படங்கள் பகுப்பு:ராதிகா நடித்த திரைப்படங்கள்
ரோலண்ட் பியூமோன்ட்
ரோலண்ட் பியூமோன்ட் (Rolland Beaumont, பிறப்பு: பிப்ரவரி 4 1884, இறப்பு: மே 25 1958), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிலும் ,32 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1912 -1914 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1884 பிறப்புகள் பகுப்பு:1958 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பார்வதி மலை
பார்வதி மலை (Parvati Hill) இந்தியாவின் புனேவில் அமைந்துள்ள ஒரு சிறுகுன்று ஆகும். கடல் மட்டத்திற்கு மேல் 2100 ft உயரத்தில் அமைந்துள்ளது. மலையின் உச்சியில் ஒரு பார்வதி கோயில் உள்ளது. இக்கோயில் புனேவில் உள்ள மிக அழகிய இடங்களில் ஒன்றாகும். பேசுவா வம்சத்தின் ஆட்சியின் போது கட்டப்பட்ட இந்த கோவில் புனேவில் உள்ள பழமையான பாரம்பரிய கட்டிடமாக திகழ்கிறது. பார்வதி மலை என்பது பார்வையாளர்களுக்கு புனேவின் பரந்த காட்சியை வழங்கும் ஒரு கண்காணிப்பு இடமாகும். வெட்டல் மலையை அடுத்து புனேவின் இரண்டாவது உயரமான இடமாகக் கருதப்படுகிறது. மலையில் 108 படிகள் (இந்து மதத்தில் புனித எண் என்று கருதப்படுகிறது) கோயில் அமைந்துள்ள மலையின் உச்சிக்கு செல்கிறது. தவாரே என்ற கிராமத் தலைவருக்கு இம்மலை சொந்தமானதாகும். சிவன் கோயிலைக் கட்டுவதற்காக பேசுவா மலையை வாங்கினார். அதன்பிறகு, அங்கு இந்த கோவில் வளாகத்தைக் கட்டினார்.
முக்கிய கோவில் தேவதேசுவரா கருங்கல்லால் ஆனது. இது 1749 ஆம் ஆண்டு பாலாசி பாசி ராவால் கட்டி முடிக்கப்பட்டது. 1760 ஆம் ஆண்டு கோயிலில் ஒரு தங்க சிகரம் சேர்க்கப்பட்டது. மற்ற கோவில்கள் விட்டல் மற்றும் ருக்மணி, விஷ்ணு மற்றும் கார்த்திகேயா ஆகியோருக்கு அர்ப்பணிக்கப்பட்டுள்ளன.
கோவில்கள்
பார்வதி மலையில் 5 கோவில்கள் உள்ளன:
சூரியன் (சூரியன்) மற்றும் பவானி மந்திர் கோவில்களுடன், கோவில்கள் காலை 5:00 மணிக்கு திறக்கப்பட்டு இரவு 10:00 மணிக்கு மூடப்படுகின்றன.
பிற கட்டமைப்புகள்
கோயிலைத் தவிர இங்கு பேசுவா அருங்காட்சியகம் உள்ளது. இந்த அருங்காட்சியகத்தில் ஆயுதங்கள், நாணயங்கள், பாத்திரங்கள், மரத்தாலான தளவாடங்கள், போக்குவரத்து முறைகள் (பல்லக்கு) மற்றும் பேசுவாக்களின் காலத்திலிருந்து பெறப்பட்ட பரிசுகள் போன்றவை உள்ளன.
பாலாசி பாசி ராவ் தனது வாழ்க்கையின் கடைசி தருணத்தை கழித்த பகுதியும் இங்கு அமைந்துள்ளது.
பார்வதி தண்ணீர் தொட்டி புனே நகரின் பாதி பகுதிக்கு தண்ணீர் வழங்குகிறது. மையம்|thumb|600x600px| பார்வதி மலையிலிருந்து புனே நகரத்தின் பனோரமா பார்வை மலையின் பாதி வழியில் தென்கிழக்கு பகுதியில் ஒரு பழைய புத்த குகை உள்ளது. முடிக்கப்படாவிட்டாலும், இது பாடலேசுவர் குகைகளுக்கு சமகாலம் என்று நம்பப்படுகிறது.
புற இணைப்புகள்
பகுப்பு:Coordinates on Wikidata பகுப்பு:புனேயிலுள்ள இந்துக் கோயில்கள்
மேலமையூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அகமத் புகாரி
அகமது புகாரி டெல்லியின் ஜாமா மஸ்ஜித்தின் 13 வது தலைமை இமாம் ஆவார்.
வம்சாவளி மற்றும் நியமனம்
அகமது புகாரி தனது தந்தை அப்துல்லா புகாரிக்குப் பிறகு 2000 ஆம் ஆண்டு அக்டோபர் 14 அன்று டெல்லியில் ஜமா மஸ்ஜித்தின் தலைமை இமாமாக நியமிக்கப்பட்டார். 2014 ஆம் ஆண்டு நவம்பர் 22 அன்று, அகமத் புகாரி தனது மகன் சாபான் புகாரி யை, தனக்கு அடுத்து தலைமை இமாம் பொறுப்புக்கு வருவார் என்று அறிவித்தார்.
மோடி மீது நிலை
2014 ஆம் ஆண்டு, டைம்ஸ் ஆப் இந்தியாவுக்கு அளித்த பேட்டியில், அகமத் புகாரி பின்வருமாறு கூறினார், “மோடி 125 கோடி இந்தியர்களின் பிரதமராக உள்ளார். ஆனால் அவர் முஸ்லிம்களிடம் உரையாற்றுவதை மட்டும் வசதியாகவும், வேண்டுமென்றே தவிர்க்கிறார். எங்களை அவருக்கு பிடிக்கவில்லை என்று காட்டியுள்ளார். அவர் தன்னை ஒரு சமூகத்தை சேர்ந்தவர்களிடம் இருந்து தூரமாக இருப்பதை பேணி பாதுகாத்து வருகிறார். எனவே, நானும் எனது தூரத்தைத் தக்க வைத்துக் கொள்ளத் தேர்ந்தெடுத்தேன்."
சர்ச்சை
2001 ஆம் ஆண்டு செப்டம்பர் 3 அன்று, ஒரு இடம் ஆக்கிரமிப்பு தொடர்பாக நடந்த பிரச்சனையில் அகமத் புகாரி தலைமையிலான ஒரு கும்பல், பணியில் இருந்த காவல்துறையினரை மற்றும் அரசு ஊழியரை தாக்கியதாக புகாரி மீது குற்றம் சாட்டப்பட்டுள்ளது. இந்த வழக்கில் புகாரிக்கு எதிரான வாரண்டுகள் டெல்லி நீதிமன்றத்தால் மீண்டும் மீண்டும் பிறப்பிக்கப்பட்டுள்ளன. ஆனால் புகாரியை கைது செய்தால் சமூகத்தில் பதற்றம் உண்டாகும் என்பதற்காக டெல்லி காவல்துறையினர் இவரை கைது செய்ய முடியவில்லை.
குறிப்புகள்
பகுப்பு:வாழும் நபர்கள் பகுப்பு:இந்திய முஸ்லிம்கள் பகுப்பு:இந்திய முஸ்லிம் குர்ஆன் ஓதுபவர்கள்
ஜெமினி
ஜெமினி என்ற பெயரில் உள்ள கட்டுரைகள்:
சொர்ணமலைக் கதிரேசன் கோயில், கோவில்பட்டி
சொர்ணமலைக் கதிரேசன் கோயில், தமிழ்நாடு, தூத்துக்குடி மாவட்டம், கோவில்பட்டியில் சொர்ணமலையில் அமைந்துள்ள முருகன் கோயில் ஆகும். இக்கோயிலில் ஆறடி உயர ஐம்பொன்னிலமைந்த வேல் மூலவராக உள்ளது.
தலவரலாறு
முற்காலத்தில் கோவில்பட்டியிலிந்து இலங்கை சென்று வணிகம் செய்து வந்த வணிகப்பெருமக்கள், இலங்கையிலுள்ள கண்டி கதிர்காமமுருகன் ஆலயத்தை வழிபாடு செய்து வியாபரம் செய்ய விரும்பினர். ஆனால், இவர்கள் செல்லும் நேரமெல்லாம் இவ்வாலயத்தின் நடை சாத்தப்பட்டிருக்கும். அதனால், ஏமாற்றமடைந்த வணிகப்பெருமக்களின் மனதில் ஓர் எண்ணம் தோன்றியது. அத்திருத்தலத்திலிருந்து பிடிமண் எடுத்துவந்து, தம் நகரிலுள்ள அத்தைகொண்டான் பகுதியில் முருகப்பெருமானின் திருத்தலம் அமைக்க ஏற்பாடு செய்தனர். அப்பொழுது அங்குவந்த முனிவர் ஒருவர், ஆகம விதிகளின்படி அமைந்துள்ள இவ்வூர் மிகவும் சிறப்புவாய்ந்தது என்றும், முருகப்பெருமானின் ஆலயம் இங்குள்ள குன்றின்மேல் இருப்பதே சிறப்பு என்றும் கூறினார். அதன்படி இவ்வூரின் தென்மேற்கு மூலையில் அமைந்துள்ள சொர்ணமலையின் மீது முருகப்பெருமானை வேல் வடிவில் பிரதிஷ்டை செய்து, கோயில் கட்டி, மாணிக்க விநாயகர், தண்டாயுதபாணி, பைரவர் ஆகிய சந்நிதிகளையும் அமைத்து வழிபாடு செய்து கதிர்வேல்முருகனின் அருள்பெற்று வியாபாரத்தைப் பெருக்கி வந்தனர்.
நம்பிக்கைகள்
இம்மலையில் மேற்குத் தொடர்ச்சி மலையிலிருந்து வீசும் மூலிகைக்காற்று நோய்களைத் தீர்க்கும் சிறந்த மருந்தாகிறது. திருமணம் ஆகாதவர்களும், குழந்தை இல்லாதவர்களும் முருகப்பெருமானை வழிபாடு செய்து தங்கள் வேண்டுதல்களைப் பெற்று வருகின்றனர். இவ்வூரில் உள்ள மக்கள் கதிர்வேல்முருகன், கதிரேசன், கார்த்திகேயன் என்ற பெயர்களைத் தங்கள் குழந்தைகளுக்குச் சூட்டி வருகின்றனர்.
இக்கோயில் முருகனை தரிசித்தால் வியாபாரத்தடை நீங்கி இலாபம் பெருகும்; திருமணத்தடை நீங்கி திருமணம் நடைபெறும்; புத்திர பாக்கியம் கிட்டும்; சத்ரு தோஷம் நீங்கும்; திருஷ்டி தோஷம் நீங்கும்; சகல ஐஸ்வரியமும் கிட்டும் என மக்கள் நம்பிக்கை கொண்டு வழிபடுகின்றனர். இத்திருக்கோயிலின் மேற்குப்பக்கம், மலை அடிவாரத்தில் ஒளிர் குகை ஒன்று உள்ளது. அக்குகையில் முன்காலத்தில் முனிவர்கள் வாழ்ந்ததாகக் கூறப்படுகிறது.
திருப்பணி
கடந்த 2006ம் ஆண்டு ரூ.40 லட்சம் மதிப்பீட்டில் திருப்பணிகள் செய்யப்பட்டு திருக்கோயில் புதுப்பிக்கப்பட்டு உள்ளது. திருக்கோயிலுக்கு பக்தர்கள் சென்றுவர படிக்கட்டுப்பாதைகள், மலை மீது வாகனங்கள் செல்ல சாலைவசதி, மின்விளக்கு வசதிகள், குடிநீர் வசதிகள் செய்யப்பட்டுள்ளது. இத்திருக்கோயில் திருப்பணி வேலைகள் நடைபெற்று, 17.03.2006ல் பங்குனி மாதம் 3ம் தேதி அஷ்டபந்தன மகாகும்பாபிஷேகம் நடைபெற்றது.
திருவிழாக்கள்
மாத கார்த்திகை விழாக்கள், பௌர்ணமி கிரிவலம், வைகாசி விசாகம், கந்தசஷ்டி, திருகார்த்திகை, தைப்பூசம், மாசி மகம், பங்குனி உத்திரம் ஆகிய விழாக்களும் நடைபெற்று வருகின்றன. பிரதிமாதம் பௌர்ணமிதோறும் பலஆயிரக்கணக்கான பக்தர்கள் அடிவார விநாயகர் கோவில் முன்பிருந்து மாலை 5.30 மணியளவில் கிரிவலம் தொடங்கி மலை மீது இருக்கும் கதிர்வேல் முருகனை தரிசித்து திருவருள் பெற்று வருகின்றனர்.
அமைவிடமும் வசதிகளும்
காசி – கன்னியாகுமரி தேசிய நெடுஞ்சாலையில் கோவில்பட்டி பிரிவில் 0.5 கி.மீ தூரத்தில் மதுரையிலிருந்து 100 கி.மீ தொலைவிலும், திருநெல்வேலியிலிருந்து 60 கி.மீ தொலைவிலும் தூத்துக்குடியிலிருந்து 60 கி.மீ. தொலைவிலும், இக்கோயில் மலை மேல் அமைந்துள்ளது.
பயணிகள் வசதிக்காக திருநெல்வேலிக்குச் செல்லும் தேசிய நெடுஞ்சாலையிலிருந்து இணைப்புச் சாலை, தங்கும் மண்டபம், குளியல் அறைகள், பூங்கா மற்றும் மின்விளக்குகள் வசதி செய்யப்பட்டுள்ளது.
நிர்வாகம்
இக்கோயில் தமிழக அரசு இந்து சமய அறநிலையத்துறை நிர்வாகத்தில் இருந்து வருகிறது. கோவில்பட்டி செண்பகவல்லி அம்பாள் உடனுறை அருள்மிகு பூவனநாதசுவாமி கோயில் செயல்அலுவலரால் இக்கோயிலும் நிர்வகிக்கப்பட்டு வருகிறது.
வெளியிணைப்புகள்
பகுப்பு:தூத்துக்குடி மாவட்டத்திலுள்ள முருகன் கோயில்கள்
நவநீத சேவை
நவநீத சேவை என்பது தமிழ்நாட்டில் தஞ்சாவூரில் கருட சேவைக்கு அடுத்த நாளன்று நடைபெறுகின்ற, 15 கோயில்களின் பெருமாள்கள் உற்சவ மூர்த்தியாக ஒரே நாளில் ஒருவர் பின் ஒருவராகக் காட்சி தருகின்ற விழாவாகும்.
வெண்ணெய்த்தாழி உற்சவம்
நவநீத சேவையை வெண்ணெய்த்தாழி உற்சவம் என்றும் அழைப்பர். மன்னார்குடி ராஜகோபால சுவாமி கோயிலில் வெண்ணெய்த்தாழி உற்சவம் ஒவ்வோராண்டும் (18 நாட்கள் நடைபெறுகின்ற பங்குனிப் பெருவிழாவின்போது) நடைபெறுகிறது. நவநீதி சேவை என்றழைக்கப்படுகின்ற இந்த உற்சவத்தின்போது காலையில் பெருமாள் எழுந்தருளி மன்னார்குடியிலுள்ள நான்கு வீதிகள், மேல ராஜ வீதி, பெரிய கடைத்தெரு, பந்தலடி வழியாக வெண்ணெய்த்தாழி மண்டபம் சென்றடைவார். அப்போது பக்தர்கள் சாலையின் இரு புறத்திலும் நின்றுகொண்டு கோபாலா, கோபாலா என்று கூறிக்கொண்டே, உற்சவர் மீது வெண்ணெயைச் சாற்றி வழிபடுவர். இவ்வாறே பெரும்பாலான வைணவக் கோயில்களில் இந்த உற்சவம் நடைபெறுகிறது.
கருட சேவை
தஞ்சாவூரில் 1934 ஆம் ஆண்டு முதல் இக்கருட சேவை நடைபெற்று வருகிறது. மூன்று திவ்ய தேசப் பெருமாள் கோயில் உட்பட 24 கோயில்களைச் சேர்ந்த உற்சவ மூர்த்திகள் வெண்ணாற்றங்கரையிலிருந்து புறப்பட்டு தஞ்சாவூர் கீழ வீதி, தெற்கு வீதி, மேல வீதி, வடக்கு வீதி ஆகிய வீதிகளில் எழுந்தருளுகின்றனர்.
15 பெருமாள்கள்
இவ்விழாவின்போது தஞ்சாவூரிலுள்ள
ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர்.
நவநீத சேவை
தஞ்சாவூரில் ஒவ்வோராண்டும் கருட சேவைக்கு அடுத்த நாளன்று நவநீத சேவை கொண்டாடப்படுகிறது. வெண்ணெய்தாழி மகோற்சவம் என்று அழைக்கப்படுகின்ற நவநீத சேவையில், கோயில்களிலிருந்து புறப்பட்டு கொடிமரத்து மூலையை வந்து அடைகிறார்கள். 15 பெருமாள்களும் அந்தந்தக் கோயிலிலிருந்து புறப்பட்டுக் கொடிமரத்து மூலையினை வந்தடைந்து பின்னர் அங்கிருந்து கீழராஜவீதி, தெற்கு ராஜவீதி, மேலராஜவீதி, வடக்கு ராஜவீதி ஆகிய வீதிகள் வழியாக அனைவருக்கும் காட்சி தருவர். தொடர்ந்து அவரவர் கோயில்களுக்குத் திரும்புவர். 2017இல் இவ்விழா (16 சூன் 2017) கொண்டாடப்பட்டது.
சிறப்பு
பொதுவாக பெருமாள் கோயில்களில் அந்தந்தக் கோயில்களில் நவநீத சேவை நடைபெறுவது வழக்கம். தஞ்சாவூரில் 15 பெருமாள் கோயில்களைச் சேர்ந்த உற்சவர்கள் வெண்ணைய்த்தாழியுடன் நான்கு வீதியையும் சுற்றிவருவது இவ்விழாவின் சிறப்பாகும். 15 கோயில்களைச் சேர்ந்த பெருமாள்களையும் ஒரே இடத்தில் தரிசிக்கின்ற வாய்ப்பு இங்கு அமைகின்றது. நான்கு வீதிகளில் ஏதாவது ஒரு குறிப்பிட்ட இடத்தில் நின்றால் தொடர்ந்து ஒன்றன் பின் ஒன்றாக பெருமாள்கள் வரிசையில் வருவதைக் காணமுடியும்.
2017 நவநீத சேவை படத்தொகுப்பு
பகுப்பு:வைணவ சமயம் பகுப்பு:இந்து சமய விழாக்கள் பகுப்பு:வைணவ விழாக்கள்
சசாண்டர்
சசாண்டர் (Cassander) (பண்டைய கிரேக்கம்: Κάσσανδρος Ἀντιπάτρου) (கி மு 350 – 297), ஹெலன்னிய கால மாசிடோனியாவை கி மு 305 முதல் 297 முடிய ஆண்ட கிரேக்க மன்னர் ஆவார். ஆண்டிபாட்டரின் மகனாக இவர் ஆண்டிபாட்ரிட் வம்சத்தை நிறுவியவர்.
துவக்க வரலாறு
கிரேக்க தத்துவ அறிஞர் அரிஸ்டாட்டில் பள்ளியில்  அலெக்சாண்டர் மற்றும் தாலமி சோத்தர் மற்றும் லிசிமச்சூஸ் ஆகியவர்களுடன்  ஒன்றாகப் படித்தவர் சசாண்டர்.
அலெக்சாண்டரின் முக்கியமான ஐந்து படைத்தலைவர்களில் ஒருவர். அலெக்சாண்டரின் மறைவுக்குப் பின்னர் ஹெலனிய காலத்தில் கிரேக்கப் பேரரசின்  வாரிசுரிமைப் போரில் சசாண்டர் கிரேக்கப் பேரரசின் மாசிடோனியா பகுதிகளின் மன்னரானார்.
பிந்தைய வரலாறு
thumb|right|float|300px|சசாண்டரின் நாடு, [[செலூக்கியப் பேரரசு, லிசிமச்சூஸ் நாடு, ஆண்டிகோணஸ் மற்றும் தாலமைக் பேரரசு]]
ஹெலனிய கால கிரேக்கப் படைத்தலைவர்கள் கிரேக்கப் பேரரசின் பகுதிகளை ஐந்தாகப் பிரித்து கொண்டு ஆண்டனர். அலெக்சாண்டரின் படைத்தலைவர்களில் ஒருவரான சசாண்டர் மாசிடோனியாவின் பகுதிகளுக்கு மன்னரானார். செலூக்கஸ் நிக்காத்தர் கிரேக்கப் பேரரசின் மேற்காசியா, நடு ஆசியா மற்றும் தெற்காசியா பகுதிகளுக்கு மன்னரானார். தாலமி சோத்தர் வட ஆப்பிரிக்கா பகுதிகளின் தாலமைக் மன்னராக முடிசூட்டிக் கொண்டார்.
சசாண்டரின் மகன் நான்காம் பிலிப்பின் மறைவுக்குப் பின் சசாண்டரின் ஆண்டிபாட்ரிக் வம்சம் மறைந்தது.
வெளி இணைப்புகள்
பகுப்பு:கிரேக்க வரலாறு பகுப்பு:கி மு 297 இறப்புகள் பகுப்பு:அலெக்சாண்டரின் படைத்தலைவர்கள் * * * பகுப்பு:கிரேக்கப் பேரரசர்கள் பகுப்பு:எலனியக் காலம் பகுப்பு:பண்டைய கிரேக்க தளபதிகள்
வட செபராங் பிறை மாவட்டம்
வட செபராங் பிறை மாவட்டம் (ஆங்கிலம்: North Seberang Perai District; மலாய்: Daerah Seberang Perai Utara (SPU); சீனம்: '威北县); ஜாவி: دسبرڠ ڤراي اوتارا ) என்பது மலேசியாவின் பினாங்கு மாநிலத்தில் உள்ள ஒரு மாவட்டம். பினாங்கு மாநிலத்தின் ஐந்து மாவட்டங்களில் இந்த மாவட்டமும் ஒன்றாகும்.
இந்த மாவட்டம் 267 சதுர கிலோமீட்டர் பரப்பளவைக் கொண்டுள்ளது. 2010-ஆண்டு மக்கள் தொகை கணக்கெடுப்பின்படி 286,323 மக்கள் தொகையைக் கொண்டு இருந்தது.
பொது
இந்த மாவட்டத்தின் வடக்கில் மூடா ஆறு செல்கிறது. இந்த ஆறு கெடா மாவட்டத்தில் உள்ள கோலா மூடா மாவட்டத்தையும்; வட செபராங் பிறை மாவட்டத்தையும் எல்லையாகக் கொண்டு, இரு மாவட்டங்களையும் பிரிக்கின்றது
இந்த மாவட்டத்தின் தலைநகரம் கெப்பாலா பத்தாஸ். மாவட்டத்தின் மிகப்பெரிய நகரம் பட்டர்வொர்த். வடக்கு செபராங் பிறையில் அமைந்துள்ள பிற இடங்கள்: பெனாகா, பினாங்கு துங்கல், பெர்டா, தாசெக் குளுகோர், தெலுக் ஆயர் தாவார் மற்றும் மாக் மண்டின்.
பினாங்கு மாநிலத்தின் செபராங் பிறை பகுதியில் உள்ள மூன்று நிர்வாக மாவட்டங்களில் இந்த மாவட்டமும் ஒன்றாகும். இந்த வட செபராங் பிறை மாவட்டத்தில் பெரும்பாலும் நெல் பயிரிடப் படுகிறது. இந்த மாவட்டத்தின் பெரும்பாலான பகுதிகள் நெல் வயல்களைக் கொண்டவை ஆகும்.
மக்கள் தொகையியல்
கீழ்க்காணும் புள்ளிவிவரங்கள், 2010-ஆம் ஆண்டு, மலேசியாவின் புள்ளியியல் துறையால் நடத்தப்பட்ட தேசிய மக்கள் தொகைக் கணக்கெடுப்பின் அடிப்படையில் வழங்கப் படுகிறது.
சட்டமன்றத் தொகுதிகள்
பினாங்கு மாநில சட்டமன்றத்தில் வடக்கு செபராங் பிறை மாவட்டப் பிரதிநிதிகளின் பட்டியல்
வட செபராங் பிறை மாவட்டத்தின் தமிழ்ப்பள்ளிகள்
மலேசியா; பினாங்கு; வட செபராங் பிறை மாவட்டத்தில் (North Seberang Perai District); 5 தமிழ்ப்பள்ளிகள் உள்ளன. அவற்றில் 1,046 மாணவர்கள் பயில்கிறார்கள். 99 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.
வெளி இணைப்புகள்
பகுப்பு:மலேசியாவின் மாவட்டங்கள் பகுப்பு:பினாங்கு
பைர ராம் சௌத்ரி
பைராராம் சௌத்ரி பாரதீய ஜனதா கட்சியின் இந்திய அரசியல்வாதியும் ராஜஸ்தானின் ஒசியான் விதான சபா சட்டமன்றம் மாநில சட்டசபை உறுப்பினருமான ராஜஸ்தான் சட்டமன்ற உறுப்பினர்.
இருவர் உள்ளம் (2015 திரைப்படம்)
இருவர் உள்ளம் 2015 இல் திரைக்கு வரவிருக்கும் தமிழ்க் காதல் திரைப்படம். இந்தத் திரைப்படத்தை ஜி. ரமேஷ் தயாரித்துள்ளார். இந்தத் திரைப்படத்தில் வினய் கதாநாயகனாக நடிக்கின்றார் இவருக்கு ஜோடியாக நடிகைகள் பாயல் ராஜ்புத் மற்றும் அர்ச்சனா குப்தா நடிக்கின்றார்கள்.
குறிப்புகள்
பகுப்பு:வெளிவரவிருக்கும் திரைப்படங்கள்
மோல் பின்னம்
இரசாயனவியலில், மோல் பின்னம் என்பது கலவையொன்றில் உள்ள குறிப்பிட்ட கூறுக்கும் கலவையிலுள்ள எல்லாக் கூறுகளுக்கும் இடையிலான விகிதமாகும். n_i என்பது குறிப்பிட்ட கூறின் அளவாகவும், n_{tot} என்பது கலவையிலுள்ள எல்லாக் கூறுகளினதும் அளவாகவும் இருப்பின், மோல்பின்னம் x_i ஆனது:
மோல்பின்னம், அளவுப் பின்னம் எனவும் அழைக்கப்படும். இது எண் பின்னத்துக்குச் சமனாகும். எண் பின்னம் எனப்படுவது, குறிப்பிட்ட கூறொன்றின் மூலக்கூறுகளின் எண்ணிக்கை N_iக்கும், கலவையிலுள்ள எல்லா மூலக்கூறுகளின் எண்ணிக்கை N_{tot}க்கும் இடையிலான விகிதமாகும். மோல் பின்னம் கிரேக்கச் சிற்றெழுத்தான \chi (சை)யினால் குறிக்கப்படும். வாயுக்கலவைகளுக்கு yயை IUPAC பரிந்துரைக்கிறது.
இயல்புகள்
அவத்தை வரைபடங்களின் உருவாக்கலில் மோல் பின்னம் பரந்தளவில் பயன்படுத்தப்படுகிறது. இது பல அனுகூலங்களைக் கொண்டுள்ளது. அவையாவன:
மேற்கோள்கள்
பகுப்பு:வேதியியல் பகுப்பு:வேதியப் பண்புகள்
லா ட்ரோப் பல்கலைக்கழகம்
லா ட்ரோப் பல்கலைக்கழகம் (La Trobe University) ஆஸ்திரேலியாவிலுள்ள பல்கலைக்கழகங்களுள் ஒன்றாகும். விக்ரோறியா மாநிலத்தில் மெல்பேர்ண் நகரத்தில் அமைந்துள்ளது. 1967 ஆம் ஆண்டு தொடங்கப்பட்டது.
பழ. கருப்பையா
'''பழ. கருப்பையா' (Pala. Karuppiah'', பிறப்பு: 02 ஏப்ரல் 1943) தமிழக அரசியல்வாதியும், எழுத்தாளரும் நடிகரும் ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார்.
காங்கிரஸ் கட்சியில்
பழ. கருப்பையா தனது அரசியல் வாழ்க்கையை இந்திய தேசிய காங்கிரசில் தொடங்கினார்.
நிறுவன காங்கிரசில்
பின்பு 1969ஆம் ஆண்டு இந்திய தேசிய காங்கிரஸ் கட்சியில் பிரதமர் இந்திரா காந்தியின் வரைமுறையற்ற அதிகாரம், வாரிசு அரசியல் போன்ற காரணத்தால் பிளவுபட்டபொழுது காமராசர் தலைமையிலான நிறுவன காங்கிரஸ் கட்சியில் இணைந்தார். 1971ஆம் ஆண்டில் நடைபெற்ற கள்ளுக்கடை மறியல் போராட்டத்தில் ஈடுபட்டுச் சிறைசென்றார்.
ஜனதா தளத்தில்
ஜனதா கட்சியின் நீட்ச்சியான 1988ஆம் ஆண்டில் பிரதமர் வி. பி. சிங் ஜனதா தளம் கட்சியில் இணைந்து தேர்தலில் போட்டியிட்டார்.
திமுகவில்
1989ஆம் ஆண்டில் திமுகவில் இணைந்தார்.
மதிமுகவில்
1993ஆம் ஆண்டில் வைகோ திமுகவிலிருந்து பிரிந்து சென்று மதிமுக தொடங்கியபொழுது அதில் இணைந்தார். பின்னர் அதிலிருந்து விலகினார்.
சுயட்சையாக
1994 ஆம் ஆண்டில் காரைக்குடி குடிநீர்ப் போராட்டத்தில் ஈடுபட்டு 19 நாள்கள் பட்டினிப்போராட்டம் நடத்தினார். 1996 ஆம் ஆண்டில் மதிமுகவிலிருந்து விலகி தனியாளாக காரைக்குடி தொகுதியில் சுயட்சை வேட்பாளராக தேர்தலில் போட்டியிட்டார்.
மீண்டும் காங்கிரசில்
பின்னர் இந்திய தேசிய காங்கிரசில் இணைந்தார். பின்னர் சிறிதுகாலத்தில் அங்கிருந்து விலகினார்.
அதிமுகவில்
2010ஆம் ஆண்டில் நடிகர் சோவின் ஆலோசனையின்படி அனைத்திந்திய அண்ணா திராவிட முன்னேற்றக் கழகம் (அதிமுக) கட்சியில் சேர்ந்தார். அக்கட்சியின் இலக்கிய அணி மாநிலத் தலைவராக நியமிக்கப்பட்டார். 2010 ஆம் ஆண்டில் திமுகவை தாக்கி பழ. கருப்பையா தொலைக்காட்சிக்கு அளித்த பேட்டிக்காக திமுகவினரால் தாக்கப்பட்டார்.
பின்னர் அதிமுகவின் சார்பாக சென்னை மாவட்டத்தின் ஒரு பகுதியான துறைமுகம் தொகுதியில் 2011 தேர்தலில் போட்டியிட்டு வெற்றிபெற்று 14வது தமிழ்நாடு சட்டமன்றத்தில் உறுப்பினரானார். 2016 சனவரி 15ஆம் நாள் சென்னையில் நடைபெற்ற துக்ளக் இதழின் ஆண்டுவிழாவில் தான் சார்ந்திருந்த அதிமுக கட்சியைத் தாக்கிப் பேசினார். அதன் விளைவாக, 2016 சனவரி 28ஆம் நாள் கட்சி கொள்கைகளுக்கு எதிராக செயல்பட்டார் என்றும், கட்சிக்கு அவப்பெயர் ஏற்படுத்தினார் என்றும் குற்றம் சாட்டப்பட்டு அதிமுக பொதுச்செயலாளர் ஜெ. ஜெயலலிதாவால் கட்சியில் இருந்து நீக்கப்பட்டார். அடுத்தநாள் தன்னுடைய துறைமுகம் சட்டமன்ற உறுப்பினர் பதவியை இராஜினாமா செய்தார். இதைத் தொடர்ந்து இவரது மனைவி அடையாளம் தெரியாதவர்களால் தாக்கப்பட்டார். பின்னர் இவர் ஊடகங்கள் வாயிலாக அதிமுக அரசின் ஊழல்கள் குறித்த செய்திகளை வெளியிட்டார்.
திமுகவில்
பின்னர் மு.கருணாநிதி முன்னிலையில் திராவிட முன்னேற்றக் கழகத்தில் 2016 சூலை 19ஆம் நாள் இணைந்தார். 2019 திசம்பர் 12 ஆம் நாள், "கழகத்தின் நிகழ்கால நடவடிக்கைகள், போக்குகள், சிந்தனைப் பாங்கு, ஒரு கார்ப்பரேட் நிறுவனம் போல கட்சியை நடத்துகிற விதம், அறிவும், நேர்மையும் பின்னுக்கு தள்ளப்பட்டு பணமே எல்லாம் என கருதுகிற தன்மை, இவையெல்லாம் என்னிடம் மிகப்பெரிய சலிப்பை உண்டாக்கின. இவற்றோடு பொருந்திப் போக முடியாத நிலையில் திமுகவிலிருந்து விலகுவது என முடிவெடுத்தேன்" என்று அறிக்கைவிடுத்து திமுகவிலிருந்து பழ. கருப்பையா விலகினார்.
மநீம
இவர் 2021 ஆம் ஆண்டு நடைபெற்றுள்ள தமிழ்நாடு சட்டமன்ற தேர்தலில் தி.நகர் சட்டமன்றத் தொகுதியிலிருந்து நடிகர் கமல்ஹாசனின் மக்கள் நீதி மய்யம் கட்சியின் சார்பில் போட்டியிட்டு தோல்வி அடைந்தார்.
நூல்கள்
பழ. கருப்பையா பின்வரும் நூல்களை எழுதியிருக்கிறார்:
நடிகர்
மூன்றாம் படி (1992)
மேற்கோள்கள்
பகுப்பு:வாழும் நபர்கள் பகுப்பு:சென்னை அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழ்த் திரைப்படத் தயாரிப்பாளர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்த் திரைப்பட நடிகர்கள் பகுப்பு:1943 பிறப்புகள் பகுப்பு:தமிழக அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:சிவகங்கை மாவட்ட நபர்கள் பகுப்பு:மக்கள் நீதி மய்யம் அரசியல்வாதிகள்
குருவிக்கூடு (திரைப்படம்)
குருவிக்கூடு 1980 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் சுதாகர், ரீனா மற்றும் பலரும் நடித்துள்ளனர்.
மேற்கோள்கள்
பகுப்பு:1980 தமிழ்த் திரைப்படங்கள்‎ பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:சரிதா நடித்த திரைப்படங்கள்
மிட்டிலீனியின் பிட்டகுசு
வலது|thumb|330x330px| பிட்டகசின் மார்பளவு சிலை, பிந்தைய பாரம்பரிய காலத்தின் கிரேக்க மூலத்தின் ரோமானிய நகல், [[இலூவா அருங்காட்சியகம்|இலூவா]] பிட்டகஸ் (Pittacus (Πιττακός; c. கி.மு. 640 – 568 ) என்பவர் பண்டைய மைட்டிலினிய இராணுவ தளபதி மற்றும் கிரேக்கத்தின் ஏழு ஞானிகளில் ஒருவர்.
வாழ்க்கை
பிட்டகசின் பூர்வீகம் மிட்டிலீனி ஆகும். இவர் ஐரேடியசின் என்பவரின் மகனாவார். இவர் மிட்டிலினியன் படையில் கட்டளையாளராக (ஜெனரல்) இருந்தார். இவர் தனது இராணுவத்துடன் ஏதேனியர்கள் மற்றும் அவர்களின் தளபதி பிரைனானுக்கு எதிரான போரில் வெற்றி பெற்றார். இந்த வெற்றியின் விளைவாக, மிட்டிலினியர்கள் பிட்டகசை மிகப் பெரிய மரியாதையுடன் நடத்தினார்கள் மேலும் இவரது கைகளில் உச்ச அதிகாரத்தை வழங்கினர். பத்து வருட ஆட்சிக்குப் பிறகு, இவர் தனது பதவியிலிருந்து விலகினார். நகரமும் அரசியலமைப்பும் நல்ல முறையில் கொண்டு வரப்பட்டது.
ஏதெனியர்கள் மிட்டிலீனியிக்கு எதிராக சீஜியன் பகுதியைத் தாக்கவிருந்தபோது, பிட்டகஸ் அவர்களின் தளபதியை ஒண்டிக்கு ஒண்டியாக மோத சண்டைக்கு அழைத்தார். இவர்களின் சண்டையின் முடிவே போரின் முடிவாக தீர்மானிக்க முடிவானது. இதனால் அதிக இரத்தக்களரி தவிர்க்கப்படும் என்ற புரிதலுடன் இது ஏற்கபட்டது. சவால் நடந்த சண்டையில், தன் வாளால் ஏதேனியர்களின் தளபதியைக் கொன்றார். இதன் பின்னர் இவர் தனது நகர இராச்சியத்தின் ஆட்சியாளராகத் தேர்ந்தெடுக்கப்பட்டார். நகரை பத்து ஆண்டுகள் ஆட்சி செய்தார், அந்த நேரத்தில் இவர் கவிதைகளில் சட்டங்களை உருவாக்கினார், அதில் ஒன்று: "ஒரு நபர் குடிபோதையில் செய்யும் குற்றத்திற்கு இரண்டு மடங்கு தண்டனை கிடைக்கும், குற்றவாளி நிதானமாக இருந்தால் அது தகுதியானது." "நீங்கள் எதைச் செய்தாலும் அதைச் சிறப்பாகச் செய்யுங்கள்" என்பது அவரது சிறந்த குறிக்கோள்.
பாலியானஸ் தனது வியூகங்களில் பிட்டகஸ் தனது கேடயத்தின் கீழ் ஒரு வலையை இரகசியமாக மறைத்து வைத்திருந்ததாக எழுதுகிறார். இவர் பிரைனானை வலையால் பிடித்து, கீழே இழுத்துச் சென்று கொன்றார். பாலியானசின் கூற்றுப்படி, பிட்டகசின் இந்த தந்திரம் கிளாடியேட்டர்களுக்கு இடையிலான சண்டைகளில் வலைகளைப் பயன்படுத்துவதற்கு வழிவகுத்தது.
சில எழுத்தாளர்கள் இவருக்கு டைரேயஸ் என்ற மகன் இருந்ததாகக் குறிப்பிடுகின்றனர். இவரது மகன் கொல்லப்பட்டதாகவும், கொலைகாரனை பிட்டகஸ் முன் கொண்டுவந்தபோது, இவர் அந்த குற்றவாளியின் குற்றத்தை தள்ளுபடி செய்து, "பச்சாத்தாபத்தை விட மன்னிப்பதே சிறந்தது" என்றதாக தொன்மக்கதை கூறுகிறது. இந்த விஷயத்தைப் பற்றி, ஐராக்ளிட்டஸ் கிறிப்பிடுகையில், கொலைகாரனைத் தனது பிடியில் வைத்திருந்ததாகவும், பின்னர் அவரை விடுவித்து, "தண்டனையை விட மன்னிப்பதே மேல்" என்று கூறுகிறினார் என்றார்.
இவர் நாற்பத்தி இரண்டாவது ஒலிம்பியாட் வரை செல்வாக்கோடு வளர்ந்தார். எழுபது ஆண்டுகளுக்கும் மேலாக வாழ்ந்த இவர், ஐம்பத்தி இரண்டாவது ஒலிம்பியாட்டின் (கிமு 568) மூன்றாவது ஆண்டில் இறந்தார்.
எழுத்துகள்
பிட்டகஸ் சட்டங்களைப் பற்றிய உரைநடைப் படைப்பையும், 600 வரிகள் கொண்ட ஒரு நேர்த்தியான கவிதையையும் எழுதியதாக பண்டைய சுதா கலைக்களஞ்சியம் கூறுகிறது. இவரின் இந்த படைப்புகளின் எந்த பகுதியும் தற்போது எஞ்சியில்லை..
சட்ட சீர்திருத்தம்
குடிபோதையில் செய்யும் குற்றங்களுக்கு இரு மடங்கு தண்டனை வழங்க வேண்டும் என்று பிட்டகஸ் ஒரு சட்டத்தை இயற்றினார். இது பெரும்பாலும் குடிபோதையில் வன்முறையில் ஈடுபடும் உயர்குடியினருக்கு எதிராக இயற்றப்பட்டது. இது, பொது மக்களால் பெரிதும் பாராட்டப்பட்டது.
வெளி இணைப்புகள்
பகுப்பு:மேற்குலக மெய்யியல் பகுப்பு:மேற்கத்தியப் பண்பாடுகள் பகுப்பு:பண்டைய கிரேக்க ஆட்சியாளர்கள்
பிலகரி
பிலகரி இருபத்தொன்பதாவது மேளகர்த்தா இராகமும், "பான" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.
இலக்கணம்
thumb|right|250px|பிலகரி ஆரோகணச் சுரங்கள் C யிலிருந்து தொடக்கம் thumb|right|250px|பிலகரி அவரோகணச் சுரங்கள் C யிலிருந்து தொடக்கம்
இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), பஞ்சமம் (ப), சதுச்ருதி தைவதம் (த2), காகலி நிசாதம் (நி3), சுத்த மத்திமம் (ம1) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர்.
வெளியிணைப்புக்கள்
பகுப்பு:சங்கராபரணத்தின் ஜன்னிய இராகங்கள்
போயிட்டு வாங்க சார் (நூல்)
'''குட்பை, மிஸ்டர். சிப்ஸ்''', என்பது பள்ளி ஆசிரியரான சிப்பிங்கின் வாழ்க்கையைப் பற்றிய ஆங்கிலப் புதினமாகும். இதை ஆங்கில எழுத்தாளர் ஜேம்ஸ் ஹில்டன் எழுதினார். இது 1934 அக்டோபரில் ஹோட்டர் & ஸ்டோட்டனால் முதலில் வெளியிட்டப்பட்டது. இந்த புதினத்தைத் தழுவி இரண்டு திரைப்படங்களும், இரண்டு தொலைக்காட்சி நிகழ்ச்சிகளும் எடுக்கப்பட்டுள்ளன.
தமிழ் மொழிபெயர்ப்பு
இப்பதினம் தமிழில் போயிட்டு வாங்க சார் என்ற பெயரில் ச. மாடசாமியால் மொழிபெயர்க்கப்பட்டுள்ளது. போயிட்டு வாங்க சார் ஒரு மொழிபெயர்ப்பு நூல் அல்ல, ”குட்பை மிஸ்டர் சிப்ஸ்” வாசித்த அனுபவமே ஆகும் என நூலில் மொழிபெயர்ப்பு ஆசிரியர் குறிப்பிடுகிறார்.
வெளியிணைப்புகள்
2013 தமிழ் நூல்கள் பகுப்பு:2013 தமிழ் நூல்கள் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
அலங்கியம் திண்டீஸ்வரர் மற்றும் வீரவிநாயகர் கோயில்
அலங்கியம் திண்டீஸ்வரர் மற்றும் வீரவிநாயகர் கோயில் தமிழ்நாட்டில் திருப்பூர் மாவட்டம், அலங்கியம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் திண்டீஸ்வரர், கருணாம்பிகை சன்னதிகளும், விநாயகர், சுப்பிரமணியர், கருணாம்பிகை அம்மன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:திருப்பூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மூன்று குதிரைத் திறப்பு
மூன்று குதிரைத் திறப்பு என்னும் சதுரங்கத் திறப்பு பொதுவாக பின்வரும் காய் நகர்த்தலுடன் ஆரம்பமாகும்.
மூன்று குதிரைத் திறப்பு ஆட்டத்தில், சமநிலையை உருவாக்கும் நான்கு குதிரை ஆட்டத்தை தவிர்பதர்க்கு, கருப்பு தனது காய் நகர்த்தலான  3...Nf6.க்கு பிறகு, ஒத்த அமைப்புத் தன்மையை தவிர்க்கும் நகர்த்தலை தேர்ந்தெடுக்கும்.
கருப்பின் மூன்றாவது நகர்த்தல்
3...d6 or 3...Be7 போன்ற நகர்த்தலுக்கு பிறகு, வெள்ளை 4.d4 விளையாடி, பிலிடார் தற்காப்பு போன்ற இடமிடைஞ்ல் நிலையை கருப்பிறக்கு உருவாக்கலாம்.கருப்பு 3...Bc5 விளையாடினால், வெள்ளை கருப்பின்  e5 உள்ள காயை கைப்பற்றி 4.Nxe5 Nxe5 5.d4 Bd6 6.dxe5 Bxe5 விளையாடலாம். பிராக்ஸி போட்டி இக்காய் நகர்த்தல்கள் வெள்ளைக்கு சாதகமாக காட்டினாலும், கருப்பு 3...Bb4 அல்லது 3...g6 என விளையாடும். இதைத் தொடர்ந்து 3...Bb4 4.Nd5 மற்றும் 3...g6 4.d4 exd4 5.Nd5 என நகர்த்தல்கல் இருக்கும்.
கருப்பிறக்கான மற்றொரு மாற்று 3..f5!? -- வீனாவர் தற்காப்பு (அல்லது கோதிக் தற்காப்பு). 4..Bb5 நகர்த்தலானது 4..Nc3 ரை லோபஸின் சில்மான்  ஆட்ட மாறுதலுக்கு இடமாற்றம் செய்துவிடும்.
இக்காலகட்டத்தில் மூன்று குதிரைத் திறப்பு ஆட்டம் மாஸ்டர் மட்டத்தில் பெரும்பாலும் காணப்படுவதில்லை. ஏனென்றால் கருப்பு விளையாடும் வீரர்கள், சுருசுருப்பான நகர்த்தல்கலைநான்கு குதிரை ஆட்டத்தில்கூட விரும்புகின்றனர்.
உதாரண ஆட்டம்
ரோசன்தல் vs. ஸ்டீனிட்ஸ், 1873: 1.e4 e5 2.Nc3 Nc6 3.Nf3 g6 4.d4 exd4 5.Nxd4 Bg7 6.Be3 Nge7 7.Bc4 d6 8.0-0 0-0 9.f4 Na5 10.Bd3 d5 11.exd5 Nxd5 12.Nxd5 Qxd5 13.c3 Rd8 14.Qc2 Nc4 15.Bxc4 Qxc4 16.Qf2 c5 17.Nf3 b6 18.Ne5 Qe6 19.Qf3 Ba6 20.Rfe1 f6 21.Ng4 h5 22.Nf2 Qf7 23.f5 g5 24.Rad1 Bb7 25.Qg3 Rd5 26.Rxd5 Qxd5 27.Rd1 Qxf5 28.Qc7 Bd5 29.b3 Re8 30.c4 Bf7 31.Bc1 Re2 32.Rf1 Qc2 33.Qg3 Qxa2 34.Qb8+ Kh7 35.Qg3 Bg6 36.h4 g4 37.Nd3 Qxb3 38.Qc7 Qxd3 0–1
References
பகுப்பு:சதுரங்கத் திறப்புகள்
அத்திமுட்லு ஊராட்சி
அத்திமுட்லு ஊராட்சி (Athimutlu Gram Panchayat), தமிழ்நாட்டின் தர்மபுரி மாவட்டத்தில் உள்ள பாலக்கோடு வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2723 ஆகும். இவர்களில் பெண்கள் 1334 பேரும் ஆண்கள் 1389 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாதவாகன விரைவுத் தொடர்வண்டி
சாதவாகன விரைவுவண்டி (Satavahana Express) என்பது இந்தியாவின் விஜயவாடா மற்றும் செகந்திராபாத் நகரங்களுக்கு இடையே இயங்கும் தொடருந்து சேவையாகும். இவ்விரு நகரங்களும் ஆந்திரப் பிரதேசம் மற்றும் தெலுங்கானா மாநிலங்களில் உள்ளவை ஆகும். இந்திய ரயில்வேயின், தெற்கு மத்திய ரயில்வேயின் விஜயவாடா பிரிவு இந்தத் தொடருந்து அலுவலக பணிகளை நிர்வகிக்கின்றது. சாதவாகன விரைவுவண்டி சுமார் 351 கிலோ மீட்டர் (218 மைல்) தூரத்தினை 5 மணி மற்றும் 35 நிமிடங்களில் கடக்கிறது. இந்தத் தொடருந்துசேவையின் பயன்பாடு அதிகரித்ததால், மஹபுபாத் மற்றும் மதிரா ஆகிய இடங்கள் நிறுத்தங்களாக இச்சேவையில் இணைக்கப்பட்டன. சாதவாகன விரைவுவண்டி காஸிபெட், வாரங்கல், கேசமுத்திரம், மஹபுபாத் மற்றும் மதிரா இடங்களில் நிறுத்தங்களைக் கொண்டுள்ளது. இந்த நிறுத்தங்களுக்கு அடுத்தபடியாகத்தான் அதன் இலக்கு நிலையமான விஜயவாடா சந்திப்பினை அடைகிறது.
இதன் வண்டி எண் 12713, மத்திய தெற்கு ரயில்வேயில் அதிவிரைவில் இயங்கக்கூடியத் தொடருந்துகளில் இதுவும் ஒன்று. இந்தத் தொடருந்து மதிரா மற்றும் கம்மாம் ஆகிய இடங்களுக்கு இடையே மணிக்கு 134 கிலோ மீட்டர் வேகத்தில் இயக்கப்படுபடுகிறது. விஜயவாடாவில் இருந்து அதிகாலையில் புறப்படும் விரைவுவண்டிகளில் சாதவாகன விரைவுவண்டியும் ஒன்று. பினாகினி விரைவுவண்டி, ரட்னாச்சல் விரைவுவண்டி இரண்டும் விஜயவாடாவில் இருந்து அதிகாலையில் புறப்படும் பிற தொடருந்துகளாகும்.
வண்டி எண்கள்
சாதவாகன எக்ஸ்பிரஸ் ரயிலில் மொத்தம் 18 ரயில் பெட்டிகள் உள்ளன. லாலாகுடா பகுதியில் WAP-7 மூலம் சாதவாகன எக்ஸ்பிரஸ் நிறுத்தப்படுகிறது. விஜயவாடாவில் இருந்து செகந்திராபாத்திற்கு செல்லும்போது சாதவாகன எக்ஸ்பிரஸ் 12713 என்ற வண்டி எண்ணுடனும், செகந்திரபாத்தில் இருந்து விஜயவாடாவிற்கு செல்லும்போது சாதவாகன எக்ஸ்பிரஸ் 12714 என்ற வண்டி எண்ணுடனும் செயல்படுகிறது.
பெயர் காரணம்
சாதவாகன வம்சத்தினை பெருமைப்படுத்தும் விதமாக இந்த ரயில்சேவைக்கு சாதவாகன எக்ஸ்பிரஸ் என்று பெயர்சூட்டியுள்ளனர். சாதவாகன் வம்சத்தினர், மகாராஷ்டிரா, மத்திய பிரதேசம், விதர்பா, கர்நாடகா மற்றும் கோவா ஆகிய இடங்களின் பகுதிகள் மற்றும் ஆந்திராவினை ஆட்சி செய்தவர்களாவர்.
வழிப்பாதை மற்றும் நிறுத்தங்களுக்கான நேரங்கள்:
விஜயவாடா சந்திப்பில் இருந்து இந்திய ரயில்வே நேரப்படி 6.10 க்கு புறப்படும் சாதவாகன எக்ஸ்பிரஸ், செகந்திராபாத் சந்திப்பினை 11.45 மணியளவில் சென்றடைகிறது. திரும்பி புறப்படும்போது செகந்திராபாத் சந்திப்பில் இருந்து 16.15 க்கு புறப்பட்டு விஜயவாடா சந்திப்பினை 21.50 மணியளவில் வந்தடைகிறது. செகந்திராபாத் சந்திப்பினை அடையும் போது சராசரியாக 25 நிமிடங்கள் காலதாமத்தினையும், செகந்திராபாத் சந்திப்பினை அடையும்போது சராசரியாக 20 நிமிடங்கள் காலதாமத்தினையும் சாதவாகன எக்ஸ்பிரஸ் கொண்டுள்ளது.
ரயில் பெட்டிகள்
12714 என்ற வண்டி எண்ணுடன் செயல்படும் சாதவாகன எக்ஸ்பிரஸ் பின்வரும் முறைப்படி ரயில் பெட்டிகளைக் கொண்டுள்ளது. L - SLR - UR - UR  - UR  - C1  - D1  - D2 - D3 - D4 - D5 - PC - UR - UR - UR - UR - UR – SLR
அதேபோல் 12713 என்ற வண்டி எண்ணுடன் செயல்படும் சாதவாகன் எக்ஸ்பிரஸ் பின்வரும் முறைப்படி ரயில்பெட்டிகளைக் கொண்டுள்ளது. [2]
L - SLR - UR  - UR - UR - UR - UR  - PC  - D1 - D2 - D3 - D4 - D5 - C1 - UR - UR - UR – SLR
குறிப்புகள்
பகுப்பு:ஆந்திரப் பிரதேசத்தில் போக்குவரத்து பகுப்பு:தெலங்காணாவில் போக்குவரத்து பகுப்பு:இந்திய விரைவுவண்டிகள்
பந்தம்
பந்தம் அல்லது தீவெட்டி என்பது ஒரு விளக்கு ஆகும். மின்சாரம் இல்லாத காலத்தில் பந்தம் பெரிய அளவில் மக்களால் பயன்படுத்தப்பட்டு வந்தது. மக்கள் வாழ்க்கையில் ஓர் அன்றாட உபயோகப்படுத்தப்படும் பொருள்களுள் ஒன்றாக‌ இருந்து வந்தது. பந்தம் பொதுவாக கந்தல் துணியை கொண்டு செய்யப்படுவது ஆகும். கந்தல் துணியை ஒரு கம்பின் நுனியில் சுற்றிக் கட்டி, நெருப்பை வைத்து தீ முட்டப்படுவது ஆகும். பந்தம் சுற்றி உள்ள இடத்திற்கு ஒளியைக் கொடுக்கும்.
வெளியிணைப்புக்கள்
பகுப்பு:தீ
மோசுல்
மோசுல் (Mosul, الموصل al-Mawṣil, அல்-மௌசில்; Mûsil/Nînewe; Musul) வடக்கு ஈராக்கில் உள்ளதொரு நகரமாகும். இது நினிவே மாநிலத்தின் தலைநகரமும் ஆகும். நாட்டின் தலைநகர் பக்தாத்திலிருந்து வடமேற்கில் 400 km தொலைவில் அமைந்துள்ளது. பழமையான நகரப்பகுதி டைகிரிசு ஆற்றின் மேற்கு கரையில் அமைந்துள்ளது; ஆற்றின் கிழக்குக் கரையில் தொன்மையான அசிரிய நகரான  நினிவே அமைந்திருந்தது. தற்போதைய மாநகரப் பகுதி இரு கரைகளிலும் உள்ள நகரப்பகுதிகளை உள்ளடக்கி உள்ளது. இரு கரைகளையும் ஐந்து பாலங்கள் இணைக்கின்றன. பெரும்பாலான மக்கள் அராபியர்களாவர் (அசிரியர், ஈராக்கி துருக்கியர் மற்றும் குர்துக்கள் சிறுபான்மையினராக உள்ளனர்). ஈராக்கில் பக்தாத்தை அடுத்த மிகப் பெரும் நகரம் இதுவாகும்.
புகழ்பெற்ற மசுலின் துணி நெடுங்காலமாக இங்கு தயாரிக்கப்பட்டு வந்தமையாலேயே அத்துணிக்கு இந்த நகரின் பெயர் சூட்டப்பட்டது. வரலாற்றுப்படி இப்பகுதியில் மற்றொரு முக்கிய தயாரிப்புப் பொருளாக மோசுல் பளிங்கு விளங்குகிறது.
1987 இல் இந்நகரத்தின் மக்கள்தொகை 664,221 ஆகும்; 2002இல் மக்கள்தொகை 1,740,000 ஆகவும்  2008இல் 1,800,000 ஆகவும் மதிப்பிடப்பட்டுள்ளது.
சூன் 2014 இல் வட ஈராக்கு தாக்குதலின்போது இந்த நகரத்தை இராக்கிலும் சாமிலும் இஸ்லாமிய அரசு கைப்பற்றியது.
மேற்சான்றுகள்
பகுப்பு:ஈராக்கிய நகரங்கள்
கிருட்டிணராயன்
கிருட்டிணராயன் என்பவர் கொங்கு தேச ராஜாக்கள் என்னும் புராண நூலில் கூறப்படும் ரெட்டி வம்சத்தின் மூன்றாவது அரசராவார்.
ஸ்கந்தபுரம்
கதையின் படி இவனும் தன் தந்தையைப் போல் அல்லாமல் கல்வியில் சிறந்து விளங்கினான் என்பதை தமிழில் எழுதப்பட்ட கையேட்டுப் பிரதியில் இருந்து அறிய முடிகிறது. கொங்கு தேசத்தை ஆரம்பத்தில் ஆண்டதாகக் கூறியிருக்கும் ரெட்டி வம்ச அரசர்கள் ஸ்கந்தபுரத்தை தலைநகராகக் கொண்டு ஆட்சி செய்ததாக அறியப்படுகிறது. இவரும் ஸ்கந்தபுரத்தை தலைநகராகக் கொண்டு நீதி நெறி தவறாது ஆட்சி செய்தார் என அறியமுடிகிறது.
ஆதாரங்கள்
பகுப்பு:போலி வரலாறு
வெள்ளி பெர்குளோரேட்டு
வெள்ளி பெர்குளோரேட்டு (Silver perchlorate) என்பது AgClO4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் திண்மமாக உள்ள இச்சேர்மம் ஒற்றை நீரேற்றாக உருவாகிறது. இலேசாக நீர் உறிஞ்சும் தன்மை கொண்டதாகவும் உள்ளது. நேர்மின் அயனியைத் Ag+ நேர்மின் அயனியைத் தரக்கூடிய பயனுள்ள ஒரு மூலமாகக் கருதப்படுகிறது. சேர்மத்தில் பெர்குளோரேட்டு அயனி இருப்பது ஓர் அபாயமாகும். கரிம வேதியியலில் வெள்ளி பெர்குளோரேட்டு ஒரு வினையூக்கியாக பயன்படுத்தப்படுகிறது.
உற்பத்தி
பெர்குளோரிக் அமிலத்தையும் வெள்ளி நைட்ரேட்டையும் சூடுபடுத்தி வினைபுரியச் செய்வதால் வெள்ளி பெர்குளோரேட்டு உருவாகிறது. பேரியம் பெர்குளோரேட்டுடன் வெள்ளி சல்பேட்டு அல்லது பெர்குளோரிக் அமிலத்துடன் வெள்ளி ஆக்சைடு சேர்த்து வினைபுரியச் செய்தும் மாற்று வழியில் வெள்ளி பெர்புரோமேட்டை தயாரிக்கலாம்.
கரைதிறன்
பென்சீன் (52.8 கிராம்/லி) மற்றும் தொலுயீன் (1010 கிராம்/எல்) போன்ற அரோமாட்டிக் கரைப்பான்களில் இதன் கரைதிறன்   குறிப்பிடத்தக்கதாக முக்கியத்துவம் பெறுகிறது. இந்த கரைப்பான்களில் வெள்ளி நேர்மின் அயனி அரீன்களை பிணைக்கிறது. இது போன்ற கரைசல்களிலிருந்து பெறப்பட்ட படிகங்களைப் பற்றி விரிவான படிக ஆய்வுகள் நிரூபிக்கின்றன. இது 100 மில்லி தண்ணீரில் 500 கிராம் வரை அதிசயமாக கரைகிறது.
தொடர்புடைய சேர்மங்கள்
வெள்ளி நைட்ரேட்டைப் போல வெள்ளி பெர்குளோரேட்டும் ஆலைடு ஈந்தணைவிகளை பெர்குளோரேட்டால் இடப்பெயர்ச்சி செய்கிறது.. இது வலிமையற்ற அல்லது ஒருங்கிணைப்பில்லாத எதிர்மின் அயனியாகும். பெர்குளோரேட்டு உப்புகளின் வெடிப்புத்தன்மை குறித்த கவலைகள் காரணமாக வேதித் தொகுப்பு வினைகளில் வெள்ளி பெர்குளோரேட்டின் பயன்பாடு குறைந்துள்ளது. வெள்ளி டெட்ராபுளோரோபோரேட்டு மற்றும் தொடர்புடைய வெள்ளி டிரைபுளோரோமெத்தேன்சல்போனேட்டு மற்றும் வெள்ளி எக்சாபுளோரோபாசுபேட்டு போன்றவை வேறு சில வெள்ளி வினையாக்கிகளாகும்.
மேற்கோள்கள்
பகுப்பு:வெள்ளி சேர்மங்கள் பகுப்பு:பெர்குளோரேட்டுகள் பகுப்பு:ஆக்சிசனேற்றிகள் பகுப்பு:ஈரமுறிஞ்சிகள்
சார்ல்ஸ் லாண்டன்
சார்ல்ஸ் லாண்டன்  (Charles Landon , பிறப்பு: மே 30 1850, இறப்பு: மார்ச்சு 5 1903),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளில் கலந்து கொண்டுள்ளார். 1874-1882 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ல்ஸ் லாண்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 17, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1850 பிறப்புகள் பகுப்பு:1903 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள்
காத்தான்குடி நகரசபை
காத்தான்குடி நகரசபை (Kattankudi Urban Council, காத்தான்குடி நகராட்சி மன்றம்) இலங்கையின் மட்டக்களப்பு மாவட்டத்தில் உள்ள காத்தான்குடி நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்புக்கள்,நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 9 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். விகிதாசாரப் பிரதிநிதித்துவ முறை அறிமுகப்படுத்தப்பட்ட பின்னர் கட்சிகள் சமர்ப்பிக்கும் பட்டியலில் இருந்து அக்கட்சிகள் பெறும் வாக்குகளின் விகிதாசாரத்தின் அடிப்படையில் பிரதிநிதிகள் தெரிவுசெய்யப்படுவர்.
2006 உள்ளூராட்சித் தேர்தல்
20 மே 2006 இல் இடம்பெற்ற உள்ளூராட்சித் தேர்தல் முடிவுகள்:
2011 உள்ளூராட்சித் தேர்தல்
17 மார்ச் 2011 இல் இடம்பெற்ற உள்ளூராட்சித் தேர்தல் முடிவுகள்:
இவற்றையும் பார்க்கவும்
பகுப்பு:இலங்கை நகரசபைகள் பகுப்பு:மட்டக்களப்பு மாவட்டம்
தினேஷ் குணவர்தன
தினேஷ் குணவர்தன (Dinesh Gunawardena; දිනේෂ් ගුණවර්ධන; பிறப்பு: 2 மார்ச் 1949) இலங்கை இடதுசாரி அரசியல்வாதி ஆவார். இவர் 2022 சூலை முதல் இலங்கையின் 16-ஆவது பிரதமராக உள்ளார். இவர் மகாஜன எக்சத் பெரமுன கட்சியின் தலைவராக 1983 முதல் இருந்து வருகிறார்.
வெளி இணைப்புகள்
பகுப்பு:1949 பிறப்புகள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:இலங்கையின் துணை அமைச்சர்கள் பகுப்பு:இலங்கையின் 8வது நாடாளுமன்ற உறுப்பினர்கள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:இலங்கையின் 16வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:சிங்கள அரசியல்வாதிகள் பகுப்பு:இலங்கை தொழிற்சங்கவாதிகள் பகுப்பு:இலங்கை பௌத்தர்கள் பகுப்பு:இலங்கை அமைச்சர்கள் பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள் பகுப்பு:இலங்கைப் பிரதமர்கள் பகுப்பு:இலங்கை பொதுசன முன்னணி அரசியல்வாதிகள் பகுப்பு:இலங்கை அரசியல்வாதிகள்
மாக்சிம் கார்க்கி
மாக்சிம் கார்க்கி (Maxim Gorky) என அறியப்படும் அலெக்சி மாக்சிகொவிச் பெசுகோவ் (Алексе́й Макси́мович Пешко́в; 28 மார்ச் 1868 – 18 சூன் 1936) உருசியா நாட்டை சேர்ந்த பிரபல எழுத்தாளர் மற்றும் அரசியல்வாதி. இவர் உலகின் மிகச் சிறந்த புதினங்களில் ஒன்றாகக் கருதப்படும் தாய் என்ற புதினத்தை எழுதினார்.
வாழ்க்கை
மாக்சிம் கார்க்கி குருசியாவில் நிஜினி நவ்கரோட் என்ற ஊரில் ஏழ்மையான குடும்பத்தில் 1868இல் பிறந்தார். இயற்பெயர் அலெக்சி மாக்சிமோவிச் பெஷ்கோவ். இவருடைய 5 ஆவது வயதில் வயதில் தந்தை இறந்தார். தந்தையார் ஒரு தச்சர். தாயின் ஆதரவும் இல்லாத இவரை இவரின் பாட்டிதான் வளர்த்தார். 1879 இல் இவருடைய தாய் இறந்தார்.
வறுமை காரணமாக பள்ளிப் படிப்பு அவ்வளவாக கிடைக்கவில்லை. 8 வயதிலேயே வேலைக்குச் சென்றார். வேலை செய்துகொண்டே தானாகவே முயன்று கல்வி கற்றார். உருசிய, பிரெஞ்சு, இத்தாலி, ஆங்கிலம், செருமனி ஆகிய மொழிகளைக் கற்றார்.
வாழ்க்கைத் துணைவி
1896ஆம் ஆண்டு அச்சுப்பிழை திருத்துவதில் துணைவராக இருந்த ஏகடரினா பவ்லோவ்னா வால்ழினா என்னும் பெண்மணியை வாழ்க்கைத் துணைவியாக கார்க்கி தேர்ந்தெடுத்தார். நல்ல இலக்கியவாதியான ஏகடரினா பவ்லோவ்னா வால்ழினா என்னும் வாழ்க்கைத்  துணைவி என்னும் இதழில் அச்சுப்பிழை திருத்துபவராக திருமணத்திற்கு முன் பணி செய்தவர்.
தொழில்கள்
கார்க்கி சிறு பையனாக இருந்தபோதே பல பணிகளைச் செய்ய வேண்டியவர் ஆனார். முதலில் காலணிகள் உற்பத்தி தொழிற்சாலையில் வேலைக்குச் சேர்ந்தார். ஓராண்டுக்குப் பிறகு கட்டட ஒப்பந்ததாரரிடம் வேலை செய்தார். வேலை கடினமாக இருந்ததால் தப்பியோடி டோப்ரி என்னும் பயணக் கப்பலில் வேலைக்குச் சேர்ந்தார்
புத்தக வாசிப்பு
கார்க்கிக்கு அவர் பணிபுரிந்த டோப்ரி என்னும் பயணக் கப்பலில் சமையல்காரராக இருந்த மிகைல் அகிமோவிச் என்பவர் புத்தகங்கள் படிப்பதற்கு ஆர்வம் ஊட்டினார். கோகோல், ஹென்றி பீல்டிங் முதலான நாவலாசிரியர்கள் அறிமுகமானார்கள். இதற்குப் பின் டுமாஸ், டெர்ரெல்கெஸ்டாவ், மாண்டிபன், லெர்மான்டொவ், தாஸ்தாவெஸ்கி, டால்ஸ்டாய், துர்க்கனேவ், டிக்கனஸ், ஆண்டான் செகாவ் முதலானோரின் படைப்புகளை சிறிது காலத்திலேயே படித்து முடித்தார். இலக்கிய வாசிப்பு படிப்பு பயிற்சி அவருடைய அறிவை கூராக்கியது. சிந்தனையை விரிவாக்கியது. அவரும் எழுதத் தொடங்கினார்.
நட்பு
அமெரிக்காவில் கார்க்கி இலக்கிய வரலாற்று மேதை எச்.சி.வெல்ஸ், ஏர்னஸ்ட் ரூதர்போர்டு, மெய்யியல் வல்லுநர் வில்லலியம் ஜேம்ஸ் ஆகியோரின் நட்பைப் பெற்றார்.
எழுத்துப்பணிகள்
எந்நேரமும் குறிப்பேடு வைத்திருப்பார். தனக்குத் தோன்றுவதை அதில் எழுதுவார். 1892-ல் இவரது முதல் சிறுகதையான ‘மகர் சுத்ரா’ (Makar Chudra) வெளிவந்தது. மாக்சிம் கார்க்கி என்ற பெயரில் தொடர்ந்து எழுதிவந்தார். கார்க்கி என்ற சொல்லுக்கு கசப்பு என்பது பொருள்
1898-ல் ‘ஸ்கெட்சஸ் அண்ட் ஸ்டோரீஸ்’ வெளிவந்தது. 1899-ல் முதல் நாவலும், 1902-ல் ‘தி லோயர் டெப்த்ஸ்’ என்ற நாடகமும் வெளிவந்தன. இவரது உலகப் புகழ்பெற்ற ‘மதர்’ (தாய்) புதினம் 1906-ல் வெளிவந்தது. 1906ஆம் ஆண்டு டிசம்பரில் நியூயார்க்கிலிருந்து வெளியாகும் 'ஆப்பிள்டன்' இதழில் தாய் முதற்பகுதியின் முன்பாகமும் 1907ஆம் ஆண்டு தாய் முழுவதும் வெளிவந்தன. இந்நூல் முதலில் வெளிவந்தது அமெரிக்காவில்தான். கொடுங்கோல் ஆட்சிக்கு எதிராக மக்களைக் கிளர்ந்தெழச் செய்வது, அதிகார வர்க்கத்துக்கு எச்சரிக்கை விடுப்பது, வீரம் ஆகியவை இவரது எழுத்துகளின் அடிநாதமாகத் திகழ்ந்தன. இதனால் அரசின் கோபத்துக்கு ஆளானார். பலமுறை கைது செய்யப்பட்டார். இவரது படைப்புகள் கடும் தணிக்கையை எதிர்கொண்டன.
பல கவிதைகள் எழுதினார். ஏராளமான நூல்களைப் படித்தார். அபார நினைவாற்றல் படைத்தவர். எழுதுவதற்கு பென்சில்களையே பயன்படுத்தினார். சிறிய சிற்பங்கள் மீது அலாதி பிரியம் கொண்டவர்.
பாட்டாளி வர்க்க இலக்கியத்தின் பிதாமகர் என்று போற்றப்பட்டார். இவர் படைத்த தாய் (புதினம்) ’ (மதர்) நாவல், இன்றுவரை புரட்சிகரத் தொழிலாளி வர்க்கத்துக்கு ஊக்கமும் உற்சாகமும் தந்து வீரத்தை ஊட்டிவருகிறது. இது 200 முறைக்கு மேல் மறுபதிப்பு செய்யப்பட்டுள்ளது. உலகின் பல மொழிகளில் மொழிபெயர்க்கப்பட்டுள்ளது.
ரோமெய்ன் ரோலன்டு கடிதம்
தாய் புதினம் பற்றி ரோமன் ரோலண்ட் வரைந்த கடிதம்:- பனிக்காலம் கழிந்து இளவேனிற்காலம் மணம் பரப்ப தொடங்கிய தருணத்தில் இரவுபகல் சமமாகும் நாள் நெருங்கும் நீர் பிறந்தீர். பழைய உலகம் மறைந்து சூறாவளிகளை வென்று புறம் கண்டு புத்துலகம் பூத்தது. இறக்கம் இல்லா கொடுமை பல்கிப் பெருகிய காலம் இக்காலம். இக்காலத்தின் குறியீடாக, அடையாளமாக, தற்செயலாக பிறந்து உள்ளீர். பழைய உலகையும் புதிய உலகையும் தழுவி நிற்கும் வில்வளைவு போன்றவர் நீர். அந்த வளைவை பாராட்டுகிறேன். பயணம் செய்யும் நெடுவழியில் அவ்வளைவு ஆளுமை செலுத்துகிறது. நமக்குப் பின் வழிவழி திரண்டு வரும் மக்கள் பல்லாண்டுகள் அவ்வளைவை பார்த்துவிட்டுத்தான் கடந்து நடக்க வேண்டியிருக்கும். இவ்வாறு ரோமன் ரோலண்ட் வரைந்த கடிதத்தில் குறிப்பிட்டிருக்கிறார்
சந்திப்புகளும் சுற்றுப்பயணமும்
1889-ஆம் ஆண்டு மாஸ்கோ சென்று லியோ டால்ஸ்டாயை சந்திக்க முடியாமல் திரும்பினார். கொரலென்கோ என்னும் புகழ்மிக்க எழுத்தாளரரைச் சந்தித்து தாம் எழுதிய கவிதையை பரிசீலிக்க தந்தார். 1891 ஆம் ஆண்டு ரஷ்ய நாடு முழுவதும் முக்கிய இடங்களுக்கு சுற்றுப்பயணம் செய்து வந்தார். 1900ஆம் ஆண்டு லியோ டால்ஸ்டாயை சந்தித்து கருத்து பரிமாறிக் கொண்டார்
அரசியல் ஈடுபாடு
இரஷ்ய சோஷலிச ஜனநாயக தொழிலாளர் கட்சிக்கு நிதியுதவி அளித்துவந்தார். ரஷ்யப் புரட்சி இயக்கத்துக்கு நிதி திரட்ட பல நாடுகளுக்குச் சென்றார். உலகம் முழுவதும் உள்ள சிறந்த எழுத்தாளர்களுடன் நெருங்கிய நட்பு கொண்டிருந்தார்.
தற்கொலை முயற்சி
கார்க்கி தன் வாழ்க்கையில் நேரிட்ட துன்ப துயரங்களையும் இழிவுகளையும் நினைத்து தற்கொலை செய்துகொள்ள முயன்றார். உடலில் குண்டு பாய்ந்தும் பிழைத்துக் கொண்டார்
மறைவு
இவரது எழுத்துகளின் தாக்கம் உலகம் முழுவதும் உள்ள ஏராளமான எழுத்தாளர்களிடம் காணப்படுகிறது. சோஷலிஸ யதார்த்த இலக்கியத்தின் பிதாமகரும் பல அமர இலக்கியங்களைப் படைத்தவருமான மாக்சிம் கார்க்கி 68 வயதில் (1936) மறைந்தார்.
வெளி இணைப்புகள்
பகுப்பு:அரசியல்வாதிகள் பகுப்பு:1868 பிறப்புகள் பகுப்பு:1936 இறப்புகள்
தெருக்கூத்து
தெருக்கூத்து என்பது இந்தியாவின் தமிழக மாநிலத்திலும், இலங்கையின் தமிழ் பேசும் பகுதிகளிலும் நடைமுறையில் உள்ள ஒரு தமிழ் தெரு நாடக வடிவமாகும். தெருக்கூத்து என்பது ஒரு வகையான பொழுதுபோக்கு, ஒரு சடங்கு மற்றும் சமூக நிலையைக் கூறும் ஊடகம். தெருக்கூத்து பல்வேறு கருப்பொருள்களை கொண்டுள்ளது. ஒரு கருப்பொருள் இந்து காவியமான மகாபாரதத்தின்  தமிழ் மொழி பதிப்புகளிலிருந்து, திரவுபதி என்ற கதாபாத்திரத்தை மையமாகக் கொண்டது. தெருக்கூத்து மற்றும் கட்டைக்கூத்து என்ற சொற்கள் நவீன காலங்களில் பெரும்பாலும் மாறி மாறி பயன்படுத்தப்படுகின்றன. இருப்பினும், வரலாற்று ரீதியாக இரண்டு சொற்களும் இரண்டு வெவ்வேறு வகையான செயல்திறன்களுக்கு இடையில் வேறுபடுகின்றன: தெருக்கூத்து ஒரு ஊர்வலத்தில் இடம் பெறும் வகையிலான நிகழ்ச்சிகளைக் குறிப்பிடுகையில், கட்டைக்கூத்து ஒரு இரவில், ஒரு நிலையான இடத்தில் நடைபெறும் கதை நிகழ்ச்சிகளைக் குறிக்கிறது.
வரலாறு
"தெருக்கூத்து" என்ற சொல் தெரு மற்றும் கூத்து ("ஒரு வகை நாடகக்கலை") ஆகிய தமிழ் சொற்களிலிருந்து பெறப்பட்டது. கட்டைக்கூத்து அதன் பெயரை கட்டாய் என்ற வார்த்தையிலிருந்து பெறப்பட்டது, கட்டாய் என்பது நிகழ்ச்சிகளின் போது நடிகர்கள் அணியும் சிறப்பு ஆபரணங்களைக் குறிக்கிறது.
எழுத்தாளர் எம்.சண்முகம் பிள்ளை தெருக்கூத்தை தமிழ் காவியமான சிலப்பதிகாரத்துடன் ஒப்பிட்டு, சிலப்பதிகாரத்தை தெருக்கூத்தின் முன்மாதிரி வடிவம் என்று அழைத்தார். சிலப்பதிகாரம் கதை இன்னும் தெருக்கூத்து நடிகர்களால் நிகழ்த்தப்படுகிறது. தெருக்கூத்து நாடகம் சிலப்பதிகார காவியத்தின் ஒவ்வொரு படலத்தின் தொடக்கத்திற்கும் முடிவிற்கும் ஒத்த விதத்தில் தொடங்குகிறது மற்றும் முடிவடைகிறது. மேலும் நடிகர்கள் உரைநடையுடன் குறுக்கிடப்பட்ட வசனத்தில் பாடுகிறார்கள், வசனத்தின் பின்னர் வரும் உரைநடை அதன் விளக்கமாக உரையாடுகிறார்கள். சிலப்பதிகாரம் மற்றும் தெருக்கூத்து இரண்டும் பெண்களின் கற்பு மற்றும் தார்மீக சக்தியை மையமாகக் கொண்டுள்ளன.
இருப்பினும், வரலாற்று ரீதியாக, தெருக்கூத்து இரண்டு முதல் மூன்று நூற்றாண்டுகளுக்கு மேல் இல்லை. ஆராய்ச்சியாளர் ரிச்சர்ட் ஏ. ஃப்ராஸ்கா அவரது நடிகர்-தகவலறிந்தவர்களில் சிலர், தெருக்கூத்து முதலில் செஞ்சி பகுதியில் இருந்து வெளிவந்தது என்று நம்பினர் என எழுதினார். இது தென்னிந்தியாவிலிருந்து இலங்கை வரை பரவியது, யாழ்ப்பாணம் மற்றும் மட்டக்களப்பு ஆகியவற்றில் பிரபலமானது. ஆரம்பகால சிங்கள நாடகம் (திறந்தவெளி நாடகம்) தெருக்கூத்து நாடகங்களை விளக்கக்காட்சி பாணியில் இருந்தது. யாழ்ப்பாணத்தில் உள்ள ஜேசுட் பாதிரியார்கள் போர்த்துகீசிய மரபில் இருந்து கத்தோலிக்க நாடகங்களை தெருக்கூத்து பாணியில் வழங்கினர்.